Deres ekteskap resulterte i en gullalder for Spania. Riket kom til å omfatte hele Den iberiske halvøy, og Spania ble Europas ledende stormakt. Den spanske inkvisisjonen ble etablert i 1478. Kongeparet var svært religiøse, og ble omtalt som Det katolske kongepar («Reyes catolicos»). Ved innføring av felles styre erklærte de at de ville gjøre hele Spania til en kristen halvøy og erobre sultanatet Granada. Dette lyktes de med ved overtagelsen av byen 2. januar 1492.